Riksvei 77

Riksvei 77 (Rv77) går gjennom Junkerdalen i Saltdal kommune til riksgrensen mot Sverige. Veien kalles «Silverveien» eller «Graddisveien», etter stedsnavn i grenseområdet.

Historie

Veien gjennom Junkerdalsura ble påbegynt i 1871 og sto ferdig i 1878. Da var også vintervei ferdig til riksgrensen mot Sverige. Ny vei ble åpnet til Junkerdalsbygda sent på 1950-tallet. Mellomriksveien til riksgrensen ble åpnet i 1974. Den første tiden fikk veien økenavnet «Gratisveien», på grunn av manglende tollsted. Kjernfjelltunnelen ble åpnet i 2019.

Den gamle veien gjennom Junkerdalsura er foreslått vernet i Nasjonal verneplan for veger, bruer og vegrelaterte kulturminner.

Det har kommet ønsker fra kommuner i Sverige om å gjøre om riksväg 95 i Sverige og riksvei 77 til europavei for å attrahere flere besøkere. Sveriges regjering har sagt nei.

 Kommuner og knutepunkter 

Litteratur
 Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5

 Referanser 

 Eksterne lenker 
 Nasjonal verneplan for veger, bruer og vegrelaterte kulturminner (se avsnitt om Junkerdalsura)
 Vegvesenets vegkart


Kategori:Riksveier
Kategori:Veier i Nordland
Kategori:Veier i Saltdal
Kategori:Den norske riksgrensen